Ad neqqim kan deg wawalen-agi imiḍranen n ṣṣenf n ufleḍres, melba ma nsewseɛ ɣer leṣnaf nniḍen n tḍersit, axaṭer assaɣ yellan gar snat n tmucuha-agi iɣef nexdem tasleḍt deg yixef wis tlata d assaɣ n tseḍrent (transposition). Di tseḍrent-agi n Ḥed-zzin (aḍris adday) ɣer Tifaggur d sin yemnayen (aḍris afellay), yella walsuddes (recomposition) s usnerni n kra yiferdisen (éléments). Asnerni-agi n uḍris, texdem-it Nadiya Ǧaber abeɛda s tlata n ttawilat : taseɣzeft (expansion), taselqemt (extension) d tsemɣert (amplification).